paragraph_text: Hidratacija, u kemiji, reakcija je u kojoj se ioni, molekule ili koloidne čestice vežu s molekulama vode. U anorganskoj kemiji tako nastaju hidrati, spojevi s kristalnom vodom (npr. CuSO<sub>4</sub> x 5 H<sub>2</sub>O), a i soli se otapaju u vodi jer se molekule vode vežu uz ione koji tvore soli i oslobađaju ih iz kristalne rešetke; ion vodika u vodenoj otopini redovito je hidratiziran jednom molekulom vode (hidronijev ion H<sub>3</sub>O<sup>+</sup>).